2. ΠΡΟΕΔΡΙΚΟΝ ΔΙΑΤΑΓΜΑ της 15/22 Ιαν. 1935 (ΦΕΚ Α΄ 21) Περί κανονισμού αρμοδιότητος της υπό του άρθρ. 1 του Νόμ. 6320 προβλεπομένης Επιτροπής εποπτείας διοικήσεως και διαχειρίσεως των παραχωρηθέντων εις το Πανεπιστήμιον Θεσσαλονίκης δασών. Έχοντες υπ’ όψει το άρθρ. 1 του Νόμ. 6320 προτάσει του Υπουργού της Γεωργίας, στηριζομένη εις πρότασιν της Συγκλήτου του Πανεπιστημίου Θεσσαλονίκης ληφθείσαν μετά τοιαύτην της Σχολής των Φυσικών και Μαθηματικών Επιστημών του αυτού Πανεπιστημίου και την υπ’ αριθ. 973 ε.ε. γνωμάτευσιν του Συμβουλίου Επικρατείας απεφασίσαμεν και διατάσσομεν. Άρθρ.1.-(Αφεώρα την σύνθεσιν της Επιτροπής Εποπτείας κλπ. Βλ. ήδη άρθρ. 2 του κατωτ. Α.Ν. 1881/1951). Άρθρ.2.-1.Η επιτροπή εποπτείας, διαχειρίσεως και διοικήσεως έχει την εξής αρμοδιότητα. α)Να επιμελήται της συντάξεως των σχεδίων διαχειρίσεως και διοικήσεως των Δασών λαμβάνουσα υπ’ όψιν κυρίως τους εκπαιδευτικούς και ερευνητικούς σκοπούς της χρησιμοποιήσεως των δασών τούτων. β)Να εγκρίνη και τροποποιή συνερχομένη προς τούτο εντός του μηνός Νοεμβρίου εκάστου έτους, τας υπό των οικείων Δασαρχών, εις εκτέλεσιν του σχεδίου διαχειρίσεως, κατ’ έτος υποβαλλομένας προτάσεις περί υλοτομιών, δασώσεων, αναδασώσεων, καλλιεργείας κλπ. και γενικώς προτάσεις εκτελέσεως των λοιπών υπό του σχεδίου προβλεπομένων έργων, τέλος δε, λαμβάνουσα υπ’ όψιν και τας προτάσεις καθηγητών και εκτελέσεως έργων δασοτεχνικών ή άλλων τεχνικής φύσεως αναγκαίων δι’ εκπαιδευτικούς και ερευνητικούς σκοπούς, να συντάσση πίνακα των κατά το επιόν οικονομικόν έτος εκτελεστέων εργασιών. γ)Να συντάσση, συνερχομένη εντός του μηνός Νοεμβρίου κατ’ έτος, επί τη βάσει του ως άνω υπ’ αυτής εγκριθέντος πίνακος εκτελέσεων εργασιών, τον σχετικόν ετήσιον πίνακα εσόδων και εξόδων, υποβάλη δε τούτον μέχρι τέλους Νοεμβρίου του αυτού έτους εις το Πρυτανικόν Συμβούλιον του Πανεπιστημίου Θεσσαλονίκης μετά γνώμην της Σχολής των Φυσικών και Μαθηματικών Επιστημών. δ)Να επιμελήται της συντάξεως, συνερχομένη εντός του α΄ δεκαημέρου του μηνός Μαΐου κατ’ έτος του πίνακος απολογισμού εσόδων και εξόδων της ληξάσης χρήσεως και υποβάλη τούτον προς το Πρυτανικόν Συμβούλιον του Πανεπιστημίου. ε)Να καθορίζη τας λεπτομερείας της εκτελέσεως των κατά το επιόν οικονομικόν έτος εργασιών διαχειρίσεως κλπ. εντός των δασών, συνερχομένη προς τούτο μετά την υπό της Γενικής Συνελεύσεως των καθηγητών έγκρισιν του προϋπολογισμού εσόδων και εξόδων του Πανεπιστημίου. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 